מיכל מנור

מיכל מנור (נולדה ב-1993) היא שחקנית, מדובבת ועיתונאית ישראלית.

 ביוגרפיה 
מנור נולדה וגדלה בגבעתיים. אביה טייס ואימה אדריכלית. הוריה התגרשו כשהייתה בת 13 והיא התגוררה עם שתי אחיותיה ואימה. למדה בתיכון א' לאמנויות תל אביב.

שירתה בצה"ל כמפיקה ומגישה בגלי צה"ל. בשנת 2014, לאחר סיום השירות הצבאי, החלה לעבוד כתחקירנית עבור התוכנית מועדון לילה.

בשנת 2016 החלה לעבוד בערוץ 13 ככתבת בתוכנית הבוקר של הערוץ "העולם הבוקר" ומגישת הפינה הקבועה בשם "ההמלצה היומית". למנור יש פודקאסט עם אחותה, נועה מנור, ששמו "צריכות טיפול". בנוסף כותבת טורים ב-ynet בנושאי לייפסטייל ומשפחה.

 קריירה במשחק ודיבוב 
בשנת 2009 שיחקה בסרטו של אמנון האס, "רון", בתפקיד מיכל.

בשנת 2018 שיחקה בסדרת הנוער שכונה בבימוי של אורן שקדי.

בשנת 2020 שיחקה את הדמות הדס בקומדיית המצבים הישראלית אחותי קפצה כיתה.

בשנת 2021 שיחקה תפקיד של כתבת בסדרה מותק בול באמצע.

בנוסף בשנת 2020 דיבבה את הדמות קאזה בסדרה משמר מאליבו: הגל הבא.

 קישורים חיצוניים 


 הערות שוליים 

קטגוריה:שחקניות ישראליות
קטגוריה:גבעתיים: אישים
קטגוריה:שדרני רדיו וטלוויזיה
קטגוריה:חיילי גלי צה"ל
קטגוריה:סגל רשת
קטגוריה:בוגרי תיכון עירוני א' (תל אביב)
קטגוריה:ישראליות שנולדו ב-1993